CELEX: 62018CN0738
Language: hu
Date: 2018-11-27 00:00:00
Title: C-738/18. sz. ügy: A Törvényszék (első tanács) T-93/17. sz., Duferco Long Products kontra Bizottság ügyben 2018. szeptember 18-án hozott ítélete ellen a Duferco Long Products SA által 2018. november 27-én benyújtott fellebbezés

28.1.2019   
            
            
               HU
            
            
               Az Európai Unió Hivatalos Lapja
            
            
               C 35/15
            
         
      A Törvényszék (első tanács) T-93/17. sz., Duferco Long Products kontra Bizottság ügyben 2018. szeptember 18-án hozott ítélete ellen a Duferco Long Products SA által 2018. november 27-én benyújtott fellebbezés
      (C-738/18. sz. ügy)
      (2019/C 35/19)
      Az eljárás nyelve: francia
      
         Felek
      
      
         Fellebbező: Duferco Long Products SA (képviselők: J.–F. Bellis, R. Luff, M. Favart, Q. Declève ügyvédek)
      
         A másik fél az eljárásban: Európai Bizottság
      
         A fellebbező kérelmei
      
      A fellebbező azt kéri, hogy az Európai Unió Bírósága:
      
                  1.
               
               
                  helyezze hatályon kívül a megtámadott ítéletet (T-93/17, EU:T:2018:558);
               
            
                  2.
               
               
                  semmisítse meg a Belgium által a Duferco javára folyósított SA.33926 2013/C (ex 2013/NN, 2011/CP) számú állami támogatásról szóló, 2016. január 20-i bizottsági határozat 1. cikkének f) pontját és 2. cikkét;
               
            
                  3.
               
               
                  az eljárásban részt vevő másik felet kötelezze a jelen eljárás költségeinek viselésére, valamint a Törvényszék előtti eljárás költségeinek viselésére.
               
            
         Jogalapok és fontosabb érvek
      
      A fellebbező a fellebbezésében úgy érvel, hogy a Törvényszék tévesen alkalmazta a jogot, mivel megtagadta azon két számítási hiba vizsgálatát, amelyeket a Bizottság követett el az SA.33926 2013/C (ex 2013/NN, 2011/CP) számú állami támogatásról szóló, 2016. január 20-i bizottsági határozatban foglalt hatodik intézkedés pari passu jellegének vizsgálata keretében, valamint a piacgazdasági magánbefektető kritériumának alkalmazása során.
      A fellebbező különösen a következőket terjeszti elő:
      
                  —
               
               
                  a Törvényszék nem végzett megfelelő bírósági felülvizsgálatot azon mód tekintetében, ahogy a Bizottság a piacgazdasági magánbefektető kritériumát alkalmazta;
               
            
                  —
               
               
                  a Törvényszéknek elsődlegesen a Bizottság által az e hatodik intézkedés pari passu jellegének vizsgálata keretében elkövetett hibákra alapított jogalapot kellett volna megvizsgálnia, és nem a Belgium által előterjesztett dokumentumok vizsgálatát kellett volna előnyben részesítenie.